Οι **Saxon** είναι βρετανικό heavy metal συγκρότημα, το οποίο δημιουργήθηκε το 1976 και κυκλοφόρησε το πρώτο του άλμπουμ τρία χρόνια αργότερα. Οι Saxon γνώρισαν μεγάλη επιτυχία στο πρώτο μισό της δεκαετίας του '80, όταν έξι δίσκοι και τέσσερα σινγκλ του συγκροτήματος ανέβηκαν στο βρετανικό Top-20, ενώ έγιναν διάσημοι ως ένα από τα καλύτερα συγκροτήματα, ως προς τις ζωντανές τους εμφανίσεις.

Ιστορία
-------

### 1976-1984

Οι Saxon, δημιουργήθηκαν το 1976 στο Νότιο Γιόρκσαιρ της Αγγλίας, από τον τραγουδιστή Μπιφ Μπάιφορντ, τους κιθαρίστες Πωλ Κουήν και Γκράχαμ Όλιβερ, τον μπασίστα Στηβ Ντόσον και τον ντράμερ Ντέηβιντ Γουόρντ και αρχικά, ονομαζόταν "Son of a Bitch". Μετά τη μετονομασία τους το 1978, περιόδευσαν ανοίγοντας συναυλίες των Ian Gillan Band, ενώ την επόμενη χρονιά υπέγραψαν συμβόλαιο με τη γαλλική δισκογραφική εταιρεία "Carrere". Την ίδια περίοδο, ο ντράμερ Ντέηβιντ Γουόρντ αντικαταστάθηκε από τον Πητ Γκιλ.

Το πρώτο τους άλμπουμ, κυκλοφόρησε στις 21 Μαΐου 1979 με τον τίτλο "*Saxon*" και με πρώτο τους σινγκλ το "*Stallions of the Highway*", με τις δύο κυκλοφορίες να μην γνωρίζουν εμπορική ιδιαίτερη επιτυχία, αλλά να έχουν μεγάλο αντίκτυπο στην ανερχόμενη χέβι μέταλ κοινότητα. Στις 10 Νοεμβρίου 1979, ξεκίνησε η βρετανική περιοδεία κατά την οποία άνοιγαν συναυλίες των Motörhead, με τρεις εμφανίσεις στο "Hammersmith Odeon" του Λονδίνου. Μετά το πέρας της περιοδείας, στα μέσα Δεκεμβρίου του 1979, οι Saxon επανήλθαν στο στούντιο για να ηχογραφήσουν το δεύτερο δίσκο τους, ο οποίος κυκλοφόρησε στις 5 Μαΐου του 1980, με τίτλο "*Wheels of Steel*". Ο δίσκος αυτός, γνώρισε μεγάλη επιτυχία στον βρετανικό κατάλογο επιτυχιών, ανεβαίνοντας στο # 5 και παραμένοντας για έξι μήνες στα τσαρτ, ενώ βραβεύθηκε ως χρυσός στη Μεγάλη Βρετανία. Μεγάλες επιτυχίες του δίσκου ήταν το ομώνυμο κομμάτι, το οποίο ανέβηκε στο # 20 και το "*747 (Strangers in the Night)*", το οποίο έφθασε στο # 13 των βρετανικών τσαρτ. Η "Carrere", εκμεταλλευόμενη την επιτυχία του συγκροτήματος, κυκλοφόρησε το σινγκλ "*Big Teaser*" από το πρώτο τους άλμπουμ, το οποίο έφθασε στο # 66. Οι Saxon εμφανίστηκαν στην τηλεοπτική μουσική εκπομπή "Top of the Pops", όπου έπαιξαν τα δύο επιτυχημένα σινγκλ τους, ενώ στις 16 Αυγούστου 1980, εμφανίστηκαν στο μεγάλο φεστιβάλ "Monsters of Rock".

Μόλις τέσσερις μήνες μετά το "*Wheels of Steel*", οι Saxon κυκλοφόρησαν το τρίτο τους στούντιο άλμπουμ, με τίτλο "*Strong Arm of the Law*", το οποίο ανέβηκε στο # 11 των βρετανικών τσαρτ και έγινε χρυσό. Ο Πητ Γκιλ αντικαταστάθηκε από τον Νάιτζελ Γκλόκλερ και πέρασαν το μεγαλύτερο μέρος του 1981 περιοδεύοντας, με ένα διάλειμμα για να ηχογραφήσουν το τέταρτο άλμπουμ τους, "*Denim and Leather*", το οποίο κυκλοφόρησε στις 5 Οκτωβρίου 1981 και έγινε ασημένιο στη Μεγάλη Βρετανία. Ο δίσκος έφθασε στο # 9 των τσαρτ, ενώ περιείχε τις επιτυχίες "*Never Surrender*", "*And the Bands Played On*" και "*Princess of the Night*". Ακολούθησε μία ευρωπαϊκή περιοδεία με 46 συναυλίες.

Οι Saxon ζωντανά το 2006
Το 1982, οι Saxon μετέβησαν στις Ηνωμένες Πολιτείες για μία μεγάλη περιοδεία, η οποία τελείωσε με τέσσερις sold out συναυλίες στο κλαμπ "Whiskey" του Λος Άντζελες. Τον χειμώνα του 1981, ηχογραφήθηκαν ζωντανές τους εμφανίσεις κατά τη διάρκεια της ευρωπαϊκής τους περιοδείας, με αποτέλεσμα το δίσκο "*The Eagle Has Landed*", ένα από τα καλύτερα ζωντανά ηχογραφημένα άλμπουμ του χέβι μέταλ. Ο δίσκος γνώρισε μεγάλη επιτυχία, φθάνοντας στο # 5 στην πατρίδα τους, όπου βραβεύθηκε ως ασημένιος. Το καλοκαίρι του 1982, περιόδευσαν για δεύτερη φορά μέσα σε διάστημα μερικών μηνών, στις Ηνωμένες Πολιτείες, ενώ τον Σεπτέμβριο και τον Οκτώβριο εκείνης της χρονιάς έπαιξαν στη Μεγάλη Βρετανία, με μία εμφάνιση στο "Monsters of Rock", όντας το πρώτο συγκρότημα το οποίο εμφανίστηκε δύο φορές στο συγκεκριμένο φεστιβάλ.

Το φθινόπωρο του 1982, επέστρεψαν στο στούντιο για το επόμενο άλμπουμ τους, "*Power and the Glory*", το οποίο κυκλοφόρησε τον Μάρτιο του 1983 και ανέβηκε στο # 15 στη Μεγάλη Βρετανία και ήταν το πρώτο το οποίο μπήκε Billboard 200, στις Ηνωμένες Πολιτείες. Για την προώθηση του δίσκου, ξεκίνησαν μία πολύ επιτυχημένη, παγκόσμια περιοδεία, κατά τη διάρκεια της οποίας βιντεοσκοπήθηκε η συναυλία στο Νότιγχαμ της Αγγλίας, για να κυκλοφορήσει σε μορφή βίντεο με τον τίτλο "*SAXON Live*".

### 1984-1988

Το 1984, κυκλοφόρησε το τελευταίο άλμπουμ του συγκροτήματος για την εταιρεία "Carrere", το ηχογραφημένο στο Λος Άντζελες, "*Crusader*", το οποίο ήταν και ο τελευταίος δίσκος του συγκροτήματος ο οποίος ανέβηκε στο βρετανικό Top-20. Εκείνη τη χρονιά, οι Saxon αποχώρησαν από το ρόστερ της εταιρείας "Carrere", για να υπογράψουν με την "ΕΜΙ". Επέστρεψαν στις Ηνωμένες Πολιτείες για άλλη μία περιοδεία, μαζί με τους Motley Crue, ενώ αργότερα μέσα στο 1984, περιόδευσαν στην Αμερική με τους Iron Maiden, αλλά και στη Γερμανία με τους Accept.

Τον Σεπτέμβριο του 1985, κυκλοφόρησε το όγδοο στούντιο άλμπουμ του συγκροτήματος, με τίτλο "*Innocence Is No Excuse*", με τους Saxon να προσπαθούν να κάνουν τον ήχο τους πιο προσιτό στην αμερικανική αγορά. Τα δύο σινγκλ του δίσκου, "*Back on the Streets*" και "*Rock and Roll Gypsy*", δεν κατάφεραν να γνωρίσουν ιδιαίτερη επιτυχία στην αντίπερα όχθη του Ατλαντικού. Ο μπασίστας Στηβ Ντόσον αποχώρησε λόγω οικογενειακών προβλημάτων, για να αντικατασταθεί από τον Πωλ Τζόνσον.

Με τη νέα σύνθεση, ηχογράφησαν το άλμπουμ "*Rock the Nations*", με τον Έλτον Τζον να συμμετέχει στα κομμάτια "*Party Til You Puke*" και "*Northern Lady*". Κατά το αμερικανικό κομμάτι της περιοδείας για την προώθηση του δίσκου, οι Saxon έπαιξαν με τον Σουηδό βιρτουόζο κιθαρίστα, Yngwie Malmsteen. Το 1988, κυκλοφόρησαν το δίσκο "*Destiny*", ο οποίος περιείχε τη διασκευή στο "*Ride Like the Wind*" του Κρίστοφερ Κρος. Εκείνη τη χρονιά, αποχώρησε ο μπασίστας Πωλ Τζόνσον, ο οποίος αντικαταστάθηκε από τον Τιμ "Νιμπς" Κάρτερ. Ο Κάρτερ, εντάχθηκε στους Saxon σε ηλικία 22 ετών, αλλά υπήρξε φανατικός οπαδός τους για αρκετά χρόνια και έγινε γρήγορα αποδεκτός από τους οπαδούς του συγκροτήματος, για να παραμείνει από τότε, ως μόνιμο μέλος.

### 1989-1996

Το 1989, η νέα σύνθεση των Saxon κυκλοφόρησε το ζωντανά ηχογραφημένο "*Rock 'n' Roll Gypsies*" και βγήκαν σε περιοδεία με τους Manowar. Μετά το πέρας της περιοδείας, επέστρεψαν στο στούντιο για να δημιουργήσουν νέα κομμάτια, οι ηχογραφήσεις των οποίων διακόπηκαν για μερικές συναυλίες φιλανθρωπικού χαρακτήρα. Το 1990, γιόρτασαν τα δέκα χρόνια από το πρώτο τους άλμπουμ, με την περιοδεία "*10 Years of Denim and Leather*". Στις 4 Φεβρουαρίου 1991, κυκλοφόρησε το νέο τους άλμπουμ, "*Solid Ball of Rock*" και στις 18 Μαρτίου το σινγκλ "*Requiem- We Will Remember*". Στην περιοδεία για την προώθηση του δίσκου, επισκέφθηκαν την Αμερική, την Ιαπωνία, την Αυστραλία, την Ουρουγουάη, την Παραγουάη, την Αργεντινή, το Μεξικό, τη Βραζιλία και τη Νέα Ζηλανδία.

Το 1992, ηχογράφησαν το δίσκο "*Forever Free*", στη Βιέννη της Αυστρίας και στο Λίνκολνσαϊρ της Αγγλίας. Το τραγούδι "*Iron Wheels*", είναι αφιερωμένο στον πατέρα του Μπιφ Μπάιφορντ και κυκλοφόρησε σε μορφή σινγκλ. Το 1995, ηχογράφησαν το επόμενο άλμπουμ τους, "*Dogs of War*", το οποίο κυκλοφόρησε τον Αύγουστο εκείνης της χρονιάς, αλλά λίγο αργότερα αποχώρησε ο κιθαρίστας και ιδρυτικό μέλος του συγκροτήματος, Γκράχαμ Όλιβερ, για να αντικατασταθεί από τον Νταγκ Σκάρατ. Τον Ιούλιο του 1996, κυκλοφόρησε το ζωντανά ηχογραφημένο άλμπουμ "*The Eagle Has Landed – Part II*" και οι Saxon περιόδευσαν όλη τη χρονιά, ενώ ηχογράφησαν μία διασκευή στο "*You've Got Another Thing Coming*" των Judas Priest.

### 1997-2004

Οι Saxon στο "Sweden Rock festival" το 2008
Τον Μάιο του 1997, κυκλοφόρησαν το δίσκο "*Unleash the Beast*", σε παραγωγή της Κάλε Τραπ και του συγκροτήματος, ενώ κατά την περιοδεία για το δίσκο έπαιξαν στη Γερμανία την Ολλανδία, το Βέλγιο, τη Σουηδία και σε αρκετές ακόμη χώρες. Το Νοέμβριο εκείνης της χρονιάς έδωσαν δύο συναυλίες στη Βραζιλία, για να κλείσουν τη χρονιά, με μία χριστουγεννιάτικη εμφάνιση, στο Βέλγιο. Το Φεβρουάριο του 1998, έπαιξαν στην Αγγλία, για να περιοδεύσουν στη συνέχεια στις Ηνωμένες Πολιτείες, μέχρι τον Απρίλιο. Στη συνέχεια, έπαιξαν στο βραζιλιάνικο κομμάτι του φεστιβάλ "Monsters of Rock", για να συνεχίσουν το καλοκαίρι στην Ευρώπη και το Νοέμβριο ξανά στις Ηνωμένες Πολιτείες, ενώ ενδιάμεσα, είχαν ανοίξει τη συναυλία των Deep Purple στο Ρότερνταμ της Ολλανδίας.

Ένας τραυματισμός, ανάγκασε τον Νάιτζελ Γκλόκλερ να αποχωρήσει, για να αντικατασταθεί από τον Φριτς Ράντοου, με τον οποίο οι Saxon ηχογράφησαν το "*Metalhead*" το 1999, για να συνεχίσουν να περιοδεύουν παγκοσμίως, για τα επόμενα δύο χρόνια. Στις 25 Σεπτεμβρίου 2001, κυκλοφόρησε ο επόμενος δίσκος τους, με τίτλο "*Killing Ground*", ενώ το 2002, κυκλοφόρησε το "*Heavy Metal Thunder*", μία συλλογή με επανεκτελέσεις παλιών κομματιών του συγκροτήματος.

Το 2003, χαρακτηρίστηκε από τη δικαστική διαμάχη των Γκράχαμ Όλιβερ και Στήβ Ντώσον με τον Μπιφ Μπάιφορντ για το όνομα του συγκροτήματος. Το Ανώτατο Δικαστήριο δικαίωσε τον Μπάιφορντ, με αποτέλεσμα τα δύο πρώην μέλη του συγκροτήματος, να μετονομάσουν τη νέα τους μπάντα σε Oliver/Dawson Saxon.

Το 2004, αποχώρησε ο ντράμερ Φριτς Ράντοου για να αντικατασταθεί για ένα χρόνο από τον πρώην ντράμερ των Stratovarius, Γιόρκ Μίκαελ, και αργότερα να επανέλθει ο Νάιτζελ Γκλόκλερ. Με τον Μίκαελ στη σύνθεση τους, οι Saxon ηχογράφησαν το δίσκο "*Lionheart*", με σινγκλ του δίσκου το "*Beyond the Grave*".

### 2005-σήμερα

Οι Νταγκ Σκάρατ και Πωλ Κουήν στο "Hellfest" του 2013
Ο Γκλόκλερ επέστρεψε στο συγκρότημα μετά την περιοδεία του "*Lionheart*", για να κυκλοφορήσουν το "*The Eagle Has Landed – Part III*", το 2006. Το 2007, συνεργάστηκαν με τον παραγωγό Χάρβεϊ Γκόλντσμιθ, κυκλοφορώντας το σινγκλ "*If I Was You*", από το δίσκο "*The Inner Sanctum*", ο οποίος έλαβε τις θετικότερες κριτικές που πήρε το συγκρότημα για εκείνη τη δεκαετία. Το 2008, εμφανίστηκαν στο "Download Festival", σαν δεύτερο όνομα κάτω από τους Testament, ως μέρος της παγκόσμιας περιοδείας τους, κατά την οποία έδωσαν 60 συναυλίες.

Στις 12 Ιανουαρίου 2009, κυκλοφόρησαν το δίσκο "*Into the Labyrinth*" και εμφανίστηκαν ως πρώτο όνομα στο φεστιβάλ "*Wacken Open Air*", στη Γερμανία. Στη συνέχεια περιόδευσαν με τη γερμανίδα Ντόρο Πες, στη Μεγάλη Βρετανία. Το 2010, εμφανίστηκαν στο φεστιβάλ "Download" παίζοντας ολόκληρο το δίσκο "*Wheels of Steel*", 31 χρόνια μετά την αρχική του κυκλοφορία.

Στις 3 Ιουνίου 2011, κυκλοφόρησε το άλμπουμ "*Call to Arms*" και ήταν ο πρώτος δίσκος του συγκροτήματος ο οποίος μπήκε στους βρετανικούς κατάλογους επιτυχιών, από το 1988. Τον Δεκέμβριο εκείνης της χρονιάς, ο Μπάιφορντ έπαιξε το τραγούδι "*Motorcycle Man*" μαζί με τους Metallica, ενώ στις 26 Μαΐου του 2012, οι Saxon εμφανίστηκαν ως γκεστ στη συναυλία των Judas Priest, στο "Hammersmith Apollo". Το βρετανικό περιοδικό "Metal Hammer", βράβευσε το συγκρότημα ως "καλύτερη βρετανική μπάντα".

Τον Οκτώβριο του 2012, οι Saxon ανακοίνωσαν την κυκλοφορία του επόμενου δίσκου τους, στις 1 Μαρτίου 2013, με τίτλο "*Sacrifice*". Αυτό ήταν το πρώτο άλμπουμ του συγκροτήματος που κατάφερε να μπει στο Top-100 των βρετανικών τσαρτ.

Ακολούθησε το ζωντανά ηχογραφημένο "*St. George’s Day Sacrifice: - Live in Manchester*" το 2014, ενώ στα τέλη της χρονιάς ο Μπάιφορντ δήλωσε ότι θα επιστρέψουν στο στούντιο για το επόμενο τους άλμπουμ τον Ιανουάριο του 2015, με σκοπό μία κυκλοφορία το επόμενο καλοκαίρι. Τελικά, ανακοινώθηκε ότι ο τίτλος του άλμπουμ θα είναι "*Battering Ram*" και θα κυκλοφορήσει το φθινόπωρο του 2015, με επίσημη ημερομηνία τις 16 Οκτωβρίου 2015. Το άλμπουμ σκαρφάλωσε στο Top-20 στη Γερμανία και τη Σουηδία, ενώ μπήκε στο Top-50 της πατρίδας τους, κάτι που έκανε άλμπουμ των Saxon για πρώτη φορά μετά το 1988.

Στις αρχές του 2016, κυκλοφόρησε η συλλογή "*Eagles and Dragons*", η οποία περιελάμβανε εννέα στούντιο άλμπουμ του συγκροτήματος τα οποία κυκλοφόρησαν από το 1991 ως το 2009, σε μορφή δίσκου βινυλίου.

Τον Ιούνιο του 2017, ο Μπιφ Μπάιφορντ έκανε γνωστό ότι ο επόμενος τους δίσκος θα ονομάζεται "*Thunderbolt*" και θα κυκλοφορήσει τον Φεβρουάριο του 2018, με παραγωγό τον Άντι Σνιπ. Ο δίσκος σκαρφάλωσε στο Top-10 στη Γερμανία, τη Σκωτία και την Ελβετία και μπήκε στο βρετανικό Top-30, όντας το πρώτο άλμπουμ τους που κατάφερε κάτι τέτοιο από το 1984. Το συγκρότημα περιόδευσε με Diamond Head, Rock Goddess και Magnum στην Ευρώπη και τους Judas Priest και Black Star Riders στον υπόλοιπο κόσμο.

Οι Saxon προγραμμάτιζαν να κυκλοφορήσουν μέσα στο 2021 το επόμενο στούντιο άλμπουμ τους, αλλά η πανδημία του COVID-19 τους οδήγησε στην ηχογράφηση ενός δίσκου με διασκευές, ο οποίος ονομάστηκε "*Inspirations*".

Δισκογραφία
-----------

### Στούντιο ηχογραφήσεις


| Έτος | Εξώφυλλο | Άλμπουμ | Αγγλία | Γερμανία | Σουηδία | Ελβετία | Η.Π.Α. | Επίπεδο βράβευσης |
| --- | --- | --- | --- | --- | --- | --- | --- | --- |
| 1979 |  | ***Saxon*** | - | - | - | - | - | - |
| 1980 |  | ***Wheels of Steel*** | 5 | - | 36 | - | - | *Πλατινένιος* |
| 1980 |  | ***Strong Arm of the Law*** | 11 | - | 37 | - | - | *Χρυσός* |
| 1981 |  | ***Denim and Leather*** | 9 | 37 | 21 | - | - | *Ασημένιος* |
| 1982 |  | ***The Eagle Has Landed*** (Live) | 5 | 33 | 30 | - | - | *Ασημένιος* |
| 1983 |  | ***Power and the Glory*** | 15 | 28 | 9 | - | 155 |  |
| 1984 |  | ***Crusader*** | 18 | 20 | 15 | 26 | 174 |  |
| 1985 |  | ***Innocence Is No Excuse*** | 36 | 33 | 18 | - | 133 |  |
| 1986 |  | ***Rock the Nations*** | 34 | 44 | 26 | - | 149 |  |
| 1988 |  | ***Destiny*** | 49 | 45 | 30 | 28 | - |  |
| 1989 |  | ***Rock 'n' Roll Gypsies*** (Live) | - | - | - | - | - |  |
| 1991 |  | ***Solid Ball of Rock*** | - | 23 | - | 28 | - |  |
| 1992 |  | ***Forever Free*** | - | 58 | - | - | - |  |
| 1995 |  | ***Dogs of War*** | - | 55 | - | 43 | - |  |
| 1996 |  | ***The Eagle Has Landed – Part II*** (Live) | - | - | - | - | - |  |
| 1997 |  | ***Unleash the Beast*** | - | 61 | - | - | - |  |
| 1999 |  | ***Metalhead*** | - | 40 | - | - | - |  |
| 2001 |  | ***Killing Ground*** | - | 26 | - | - | - |  |
| 2004 |  | ***Lionheart*** | - | 44 | 57 | 62 | - |  |
| 2006 |  | ***The Eagle Has Landed – Part III*** (Live) | - | - | - | - | - |  |
| 2007 |  | ***The Inner Sanctum*** | 102 | 36 | 39 | 89 | - |  |
| 2009 |  | ***Into the Labyrinth*** | 119 | 23 | 33 | 61 | - |  |
| 2011 |  | ***Call to Arms*** | 112 | 18 | 19 | 37 | - |  |
| 2013 |  | ***Sacrifice*** | 87 | 14 | 15 | 51 | - |  |
| 2015 |  | ***Battering Ram*** | 50 | 12 | 13 | 21 | - |  |
| 2018 |  | ***Thunderbolt*** | 29 | 5 | 13 | 6 | - |  |
| 2021 |  | ***Inspirations*** |  |  |  |  |  |  |
| 2022 |  | ***Carpe Diem*** |  |  |  |  |  |  |


|  |  |
| --- | --- |
| Ζωντανές ηχογραφήσεις
* *The Eagle Has Landed* (1982)
* *Rock 'n' Roll Gypsies* (1989)
* *Greatest Hits Live* (1990)
* *The Eagle Has Landed – Part II* (1996)
* *Donnington: The Live Tracks* (1997)
* *BBC Sessions / Live at Reading Festival '86* (1998)
* *The Eagle Has Landed – Part III* (2006)
* *Heavy Metal Thunder - Live: Eagles Over Wacken* (2012)
* *St. George’s Day Sacrifice: - Live in Manchester* (2014)
* *Let Me Feel Your Power* (2016)
* *The Vinyl Hoard* (2016)
* *The Eagle Has Landed 40: Live* (2019)
 | Συλλογές
* *Strong Arm of Metal* (1984)
* *Anthology* (1988)
* *Back on the Streets* (1990)
* *The Best of Saxon* (1991)
* *A Collection of Metal* (1996)
* *Burrn! Presents: The Best of Saxon* (2000)
* *Diamonds and Nuggets* (2000)
* *Masters of Rock: Saxon* (2001)
* *Heavy Metal Thunder* (2002)
* *Coming to the Rescue* (2002)
* *The Very Best of Saxon (1979-1988)* (2007)
* *The Best of Saxon* (2009)
* *Saxon - The Carrere Years (1979-1984)* (2012)
* *Saxon - The EMI Years (1985-1988)* (2012)
* *Unplugged and Strung Up* (2013)
* *Baptism in Fire – The Collection 1991-2009* (2016)
* *Eagles and Dragons* (2016)
 |

Παραπομπές
----------

1. ↑  «Biography - saxon747». Αρχειοθετήθηκε από το πρωτότυπο στις 1 Φεβρουαρίου 2021. Ανακτήθηκε στις 27 Ιανουαρίου 2021.
2. ↑  Saxon - Wheels Of Steel (1980, Vinyl) | Discogs
3. ↑  The birth of a Monster: Donington 1980 | Louder
4. ↑  Saxon - Denim And Leather | Releases | Discogs
5. ↑  Saxon - The Eagle Has Landed (Live) | Releases | Discogs
6. ↑  Saxon Concert Setlist at Monsters of Rock England 1982
7. ↑  Blabbermouth.net[*νεκρός σύνδεσμος*]
8. ↑  Saxon's Concert & Tour History | Concert Archives
9. ↑  Saxon - Ride Like The Wind | Releases | Discogs
10. ↑  Timothy "Nibbs" Carter - MARKBASS
11. ↑  Saxon - Rock 'N Roll Gypsies (CD, Album) at Discogs
12. ↑  SAXON - Requiem (We Will Remember). - YouTube
13. ↑  reviews for Saxon - Forever Free - Encyclopaedia Metallum
14. ↑  Dogs of War - Saxon | Songs, Reviews, Credits | AllMusic
15. ↑  SAXON PERFORMS YOU'VE GOT ANOTHER THING COMING JUDAS PRIEST
16. ↑  Saxon - Unleash The Beast review - Metal Storm
17. ↑  Saxon at Monsters of Rock Brazil 1998 - Setlist.fm
18. ↑  Deep Purple Concert Setlist at Ahoy, Rotterdam
19. ↑  Review of Saxon - Killing Ground - The Metal Crypt
20. ↑  Saxon - Heavy Metal Thunder - Reviews
21. ↑  Nigel Glockler - Encyclopaedia Metallum: The Metal Archives
22. ↑  Saxon - Lionheart (album review ) | Sputnikmusic
23. ↑  Saxon - "Beyond the Grave" - YouTube
24. ↑  CD Reviews - The Inner Sanctum Saxon - Blabbermouth.net
25. ↑  Saxon Concert Setlist at Wacken Open Air 2009 on August 1
26. ↑  Saxon, HIM, Coheed & Cambria added to Download 2010 line-up
27. ↑  Saxon Tour 2012 - Concerts-Metal
28. ↑  SAXON | full Official Chart History | Official Charts Company
29. ↑  SAXON To Release 'St. George's Day Sacrifice - Live In Manchester' In March
30. ↑  SAXON To Release 21st Studio Album "Battering Ram" On October 16th, Official Video For Title Track Released
31. ↑  SAXON: Trailer για το νέο box set, "Eagles and Dragons - Metal Hammer
32. ↑  Saxon - Thunderbolt - Rocking.gr
33. ↑  Saxon - Music Charts - Acharts.co
34. ↑  Judas Priest Reveal 2018 Tour Supporting 'Firepower' Album
35. ↑  «Saxon to release new covers album "Inspirations" on March 19th 2021». Αρχειοθετήθηκε από το πρωτότυπο στις 11 Δεκεμβρίου 2020. Ανακτήθηκε στις 27 Ιανουαρίου 2021.
36. ↑  «ChartArchive - Saxon». Αρχειοθετήθηκε από το πρωτότυπο στις 1 Φεβρουαρίου 2013. Ανακτήθηκε στις 8 Φεβρουαρίου 2013.
37. ↑  Offizielle Deutsche Charts
38. ↑  swedishcharts.com - Discography Saxon
39. ↑  Saxon - swisscharts.com
40. ↑  Saxon | Awards | AllMusic
41. ↑  «Certified Awards - BPI». Αρχειοθετήθηκε από το πρωτότυπο στις 17 Σεπτεμβρίου 2016. Ανακτήθηκε στις 8 Δεκεμβρίου 2015.

Πηγές
-----

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Saxon** |

* Saxon | Biography, Albums, & Streaming Radio | AllMusic
* Saxon - Spirit of Metal webzine

Εξωτερικοί σύνδεσμοι
--------------------

* Επίσημος ιστότοπος (Αγγλικά)

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Saxon |
| --- |
|  |
| 
* **Μπιφ Μπάιφορντ**
* **Πωλ Κουήν**
* **Νάιτζελ Γκλόκλερ**
* **Νιμπς Κάρτερ**
* **Νταγκ Σκάρατ**

* Πητ Γκιλ
* Γκράχαμ Όλιβερ
* Στηβ Ντώσον
* Πωλ Τζόνσον
* Νάιτζελ Ντάρχαμ
* Φριτζ Ράντοου
* Γιοργκ Μίκαελ
 |
|  |
| Ηχογραφήσεις σε στούντιο | 
* *Saxon* (1979)
* *Wheels of Steel* (1980)
* *Strong Arm of the Law* (1980)
* *Denim and Leather* (1981)
* *Power and the Glory* (1983)
* *Crusader* (1984)
* *Innocence Is No Excuse* (1985)
* *Rock the Nations* (1986)
* *Destiny* (1988)
* *Solid Ball of Rock* (1991)
* *Forever Free* (1992)
* *Dogs of War* (1995)
* *Unleash the Beast* (1997)
* *Metalhead* (1999)
* *Killing Ground* (2001)
* *Lionheart* (2004)
* *The Inner Sanctum* (2007)
* *Into the Labyrinth* (2009)
* *Call to Arms* (2011)
* *Sacrifice* (2013)
* *Battering Ram* (2015)
* *Thunderbolt* (2018)
* *Inspirations* (2021)
* *Carpe Diem* (2022)
 |
|  |
| Ζωντανές ηχογραφήσεις | 
* *The Eagle Has Landed* (1982)
* *Rock 'n' Roll Gypsies* (1989)
* *Greatest Hits Live* (1990)
* *The Eagle Has Landed – Part II* (1996)
* *Donnington: The Live Tracks* (1997)
* *BBC Sessions / Live at Reading Festival '86* (1998)
* *The Eagle Has Landed – Part III* (2006)
* *Heavy Metal Thunder - Live: Eagles Over Wacken* (2012)
* *St. George’s Day Sacrifice: - Live in Manchester* (2014)
* *Let Me Feel Your Power* (2016)
* *The Vinyl Hoard* (2016)
* *The Eagle Has Landed 40: Live* (2019)
 |
|  |
| Συλλογές | 
* *Strong Arm of Metal* (1984)
* *Anthology* (1988)
* *Back on the Streets* (1990)
* *The Best of Saxon* (1991)
* *A Collection of Metal* (1996)
* *Burrn! Presents: The Best of Saxon* (2000)
* *Diamonds and Nuggets* (2000)
* *Masters of Rock: Saxon* (2001)
* *Heavy Metal Thunder* (2002)
* *Coming to the Rescue* (2002)
* *The Very Best of Saxon (1979-1988)* (2007)
* *The Best of Saxon* (2009)
* *Saxon - The Carrere Years (1979-1984)* (2012)
* *Saxon - The EMI Years (1985-1988)* (2012)
* *Unplugged and Strung Up* (2013)
* *Baptism in Fire – The Collection 1991-2009* (2016)
* *Eagles and Dragons* (2016)
 |
|  |
| Σχετικά άρθρα | 
New Wave of British Heavy Metal, Motörhead |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 151431868
* LCCN: n92101150
* ISNI: 0000 0001 0945 3696
* GND: 16040633-X
* SUDOC: 158334078
* BNF: cb139063681 (data)
* BIBSYS: 9004275
* MusicBrainz: bbd80354-597e-4d53-94e4-92b3a7cb8f2c
* NKC: xx0050186
* BNE: XX136025

 |

 |